《移树道上》
明代·高叔嗣

春园就芜秽，杂树生蒙密。
不知雨露功，长养何多术。
娑婆使人雨，斩伐终余恤。
乘时聊徙植，于以托吾室。
交生两相当，列映直如一。
转令门巷新，遂放鸡豚出。
修修原上风，团团村边日。
纷吾本蹇劣，兼尔抱忧疾。
敢学成都桑，而谋荆州橘。
愿及垂阴成，初志傥此毕。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。